ตลท.ร่วมตอบโจทย์การลงทุนใน “SET-TFEX Digitopolis”
ตลท.ร่วมตอบโจทย์การลงทุน ชวนร่วมสัมมนาและอบรมเชิงปฏิบัติการที่บูธ “SET-TFEX Digitopolis” ในงาน Money Expo กรุงเทพฯ ครั้งที่ 15 ระหว่างวันที่ 7-10 พ.ค. 2558 อิมแพ็คเมืองทองธานี เน้นสร้างผู้ลงทุนคุณภาพ ตอบโจทย์การลงทุนในยุคดิจิทัล
7 พ.ค. 2558


ตลาดหลักทรัพย์แห่งประเทศไทย ชวนร่วมสัมมนาและอบรมเชิงปฏิบัติการที่บูธ “SET-TFEX Digitopolis” ในงาน Money Expo กรุงเทพฯ ครั้งที่ 15 ระหว่างวันที่ 7-10 พ.ค. 2558 อิมแพ็คเมืองทองธานี เน้นสร้างผู้ลงทุนคุณภาพ ตอบโจทย์การลงทุนในยุคดิจิทัล
พบกับ สัมมนาเจาะลึก “SET-TFEX Digital Channel On Stage” 15 หัวข้อตลอด 4 วัน (11.00 น., 13.00 น., 15.00 น., 17.00 น.) ที่เวทีใหญ่ เน้นให้ผู้ลงทุนมีความเข้าใจในการวางแผนการลงทุนและให้สามารถเลือกลงทุนด้วยตนเอง แนะนำวิธีการอ่านงบการเงินและการเทรดแบบเทคนิคด้วยตัวเอง โดยมีนักการเงินผู้ทรงคุณวุฒิ กูรูนักวิเคราะห์ ผู้ลงทุน VI ต้นแบบ และนักวางแผนการเงินระดับแนวหน้าร่วมเป็นวิทยากรรับเชิญ
พร้อมด้วย “TFEX Digital Investor Workshop” 15 หัวข้อตลอด 4 วัน (12.00 น., 14.00 น., 16.00 น., 18.00 น.) ที่เวทีย่อย เนื้อหาเข้มข้นสอนเทรดหุ้น อนุพันธ์ กองทุนรวมกับกูรูผู้เชี่ยวชาญ ผู้สนใจอย่าลืมนำเครื่องมือช่วยเทรดของคุณมาด้วยเพื่อเรียนรู้ไปพร้อมกัน ติดตามข้อมูลเพิ่มเติมได้ที่ www.set.or.th application SET App หรือ สอบถาม S-E-T Call Center 0 2229 2222